b'\n_START_ARTICLE_\nPlejona (mitologija)\n_START_PARAGRAPH_\nU gr\xc4\x8dkoj mitologiji, Plejona (gr\xc4\x8dki \xce\xa0\xce\xbb\xce\xb7\xce\xb9\xcf\x8c\xce\xbd\xce\xb7, kasnije \xce\xa0\xce\xbb\xce\xb5\xce\xb9\xcf\x8c\xce\xbd\xce\xb7) bila je nimfa (polubo\xc5\xbeica), koja je \xc5\xbeivjela u Arkadiji na planini Kileni. Njezin je unuk bio bog Hermes.\n_START_SECTION_\nEtimologija\n_START_PARAGRAPH_\nNjeno ime zna\xc4\x8di "obilje".\n_START_SECTION_\nObitelj i brak\n_START_PARAGRAPH_\nPlejona je bila k\xc4\x87i Okeana i njegove sestre Tetije te unuka Geje, Majke Zemlje i sestri\xc4\x8dna Zeusa._NEWLINE_Udala se za diva Atlasa te su imali mnogo k\xc4\x87eri: Plejade i Hijade, te sina Hijanta._NEWLINE_Njezine najpoznatije k\xc4\x87eri su Meropa i Maja (Hermesova majka). Meropa se udala za smrtnika Sizifa. Plejade su na kraju bile pretvorene u zvijezde, kao i Hijade.\n_START_SECTION_\nSusret s Orionom\n_START_PARAGRAPH_\nDiv Orion bio je lovac te je progonio Plejonu i njezine k\xc4\x87eri planinama. Zeus je odlu\xc4\x8dio ne\xc5\xa1to poduzeti i stavio je Plejade na nebo, ali nije poznato \xc5\xa1to je bilo sa samom Plejonom. Mogu\xc4\x87e je da su Grci vjerovali da je i ona zavr\xc5\xa1ila na nebu.\n_START_SECTION_\nZvijezda\n_START_PARAGRAPH_\nJedna zvijezda iz zvjezdanog skupa Messier 45 nazvana je po Plejoni.'